***SINTEZA PROPUNERILOR ŞI OBIECŢIILOR***

***la proiectul Hotărîrii Guvernului „Cu privire la alocarea mijloacelor financiare”***

|  |  |  |  |
| --- | --- | --- | --- |
| ***Nr***. | ***Organul emitent*** | ***Propuneri, obiecţii*** | ***Nota de argumentare*** |
| ***1.*** | ***Ministerul Economiei*** | Procedura de modificare a capitalului social al unei societăți pe acțiuni este reglementată de prevederile Legii nr. 1134-XIII din 2 aprilie 1997 privind societăţile pe acţiuni, în speță, art. 50 alin. (3) lit. b), care prevede că, adunarea generală a acţionarilor are următoarele atribuţii exclusive: … hotărăşte cu privire la modificarea capitalului social și art. 42 alin. (2), care specific că hotărîrea de modificare a capitalului social se ia de adunarea generală a acţionarilor.Totodată, reieșind din informația prezentată în nota informativă la proiect condițiile ce au impus elaborarea acestuia considerăm judicios reconsiderarea conceptuală al proiectului, deoarece proiectul ar urma să prevadă alocarea, din contul mijloacelor prevăzute în bugetul de stat pentru anul 2017, mijloace financiare în sumă de 1 000 000 (un milion) lei, Societăţii pe Acţiuni „MoldFarm” pentru majorarea capitalului social.În acest sens, rezultă necesitatea revizuirii titlului proiectului, iar clauza de emitere a proiectului trebuie să specifice concret norma în temeiul căreia proiectul urmează a fi adoptat.Partea dispozitivă umeaza a fi expusă clar și concis, în conformitate cu obiecțiile menționate supra.Concomitent, reieșind din faptul că, punerea în aplicare a prevederilor proiectului hotărârii nu ține de competența Ministerului Economiei și Infrastructurii, bazându–ne pe prevederile alin. (2) art. 55 din Legea nr. 317–XV din 18 iulie 2003 privind actele normative ale Guvernului și ale altor autorități ale administrației publice centrale și locale, Viceprim–ministrul, ministrul economiei și infrastructurii urmează să fie exclus din formula de atestare a autenticității proiectului actului normativ în cauză.De asemenea, proiectul urmează să fie supus, în mod obligatoriu, unei expertize anticorupție, în conformitate cu prevederile art. 41 alin. (2) din Legea nr. 317–XV din 18 iulie 2003 privind actele normative ale Guvernului și ale altor autorități ale administrației publice centrale și locale.Proiectul urmează a fi consultat cu Agenția Proprietății Publice – autoritate administrativă centrală din subordinea Guvernului, care exercită în numele Guvernului, funcția de deținător de acțiuni (părți sociale) în societățile comerciale cu capital integral sau majoritar public, conform prevederilor Hotărîrii Guvernului nr. 902 din 06 noiembrie 2017 cu privire la organizarea și funcționarea Agenției Proprietății Publice.În subsidiar, proiectul urmează a fi consultat cu Consiliul Concurenței în vederea stabilirii dacă prevderile acestuia cade sub incidența Legii nr. 139 din 15 iunie 2012 cu privire la ajutorul de stat. | **Se acceptă.** Proiectul hotărîrii de Guvern a fost conceptual reconsiderat, fiind stabilite prevederi, de alocare din contul bugetului de stat pentru anul 2017, a unor mijloace financiare în sumă de 1 000 000 (un milion) lei, pentru majorarea capitalului social al Societăţii pe Acţiuni „MoldFarm;**Se acceptă.** Titlul proiectului a fost revizuit, fiind redenumit„Cu privire la alocarea mijloacelor financiare”. În clauza de emitere s–a făcut referire concret la normele în baza cărora urmează să fie sadoptat proiectul respectiv;**Se acceptă.** Partea dispozitivă al proiectului a fost expusă în redacție nouă, în mod clar și concis, conform obiecțiilor expuse detaliat în avizul Ministerului Finanțelor;**Se acceptă.** Din formula de atestare a autenticității proiectului actului normativ în cauză Viceprim–ministrul, ministrul economiei și infrastructurii a fost exclus;**Se acceptă.** Proiectul Hotărîrii de Guvern „Cu privire la alocarea mijloacelor financiare” a fost înaintat Centrului Național Anticorupție pentru efectuarea expertizei anticorupție al acestuia;**Se acceptă.** Proiectul Hotărîrii de Guvern „Cu privire la alocarea mijloacelor financiare” a fost înaintat spre avizare Agenției Proprietății Publice;**Se acceptă.** Proiectul Hotărîrii de Guvern „Cu privire la alocarea mijloacelor financiare” a fost înaintat spre avizare Consiliului Concurenței. |
| ***2.*** | ***Ministerul Finanţelor*** | Propunem redenumirea proiectului de hotărîre în „Cu privire la alocarea mijloacelor financiare”.În preambulul textului proiectului hotărîrii, ce se referă la Legea bugetului de stat, sintagmele „nr. 677” şi „art. 230” se vor substitui prin sintagmele „nr. 230” şi „art. 677” respectiv. Modificarea dată se va opera şi în nota informativă la proiect. De asemenea, în preambul se va indica articolul concret din legile la care se face referire, care atestă temeiul emiterii unei astfel de Hotărîri a Guvernului.***La partea hotărîtoare a proiectului:*** Se propune comasarea punctelor 1 şi 4 din proiect într–un singur punct, care va deveni punctul 1 în următoarea redacţie:„1. Ministerul Finanţelor la solicitarea Ministerului Sănătăţii, Muncii şi Protecţiei Sociale va aloca, din contul mijloacelor prevăzute în bugetul de stat pentru anul 2017, mijloace financiare în sumă de 1 000 000,0 (un milion) lei, pentru majorarea capitalului social al Societăţii pe Acţiuni „MoldFarm”.Punctul 2 urmează a fi exclus, deoarece dublează pct. 1 din Hotărîrea Guvernului nr. 1336 din 14 decembrie 2016 cu privire la crearea Societăţii pe Acţiuni „MoldFarm”, nefiind necesară repetarea aceluiaşi conţinut.Punctul 3 se va renumerota în pct. 2.Suplimentar, se propune completarea proiectului elaborat cu menţiuni care să prevadă efectuarea modificărilor necesare inclusiv la Agenţia Servicii Publice.Totodată, proiectul hotărîrii se va completa, în mod obligatoriu cu menţiuni care să prevadă obligaţia Ministerului Sănătăţii, Muncii şi Protecţiei Sociale de prezentare Ministerului Finanţelor a documentelor justificative, care vor confirma majorarea capitalului social la S.A. „MoldFarm”. | **Se acceptă.** Titlul anterior al proiectului a fost schimbat, acesta fiind redenumit:„Cu privire la alocarea mijloacelor financiare”;**Se acceptă.** În preambulul textului proiectului hotărîrii, sintagmele „nr. 677” şi „art. 230” au fost substituite prin sintagmele „nr. 230” şi „art. 677” respectiv. Modificarea dată a fost efectuată şi în Nota informativă la proiect. În preambul a fost indicat articolul concret din actele legislative la care se face referire, care atestă temeiul proiectului Hotărîrii de Guvern „Cu privire la alocarea mijloacelor financiare”;**Se acceptă.** În partea dispozitivă a proiectului, punctele 1 şi 4 din proiect au fost comasate într–un singur punct, în următoarea redacţie:„1. Ministerul Finanţelor, la solicitarea Ministerului Sănătăţii, Muncii şi Protecţiei Sociale, va aloca din contul mijloacelor prevăzute în bugetul de stat pentru anul 2017, mijloace financiare în sumă de 1 000 000 (un milion) lei, pentru majorarea capitalului social al Societăţii pe Acţiuni „MoldFarm”.**Se acceptă.** Punctul 2 în redacția veche a fost exclus.**Se acceptă.** Punctul 3 în redacția veche a devenit punctul 2 în redacția actuală;**Se acceptă.** Proiectul a fost completat cu punctul 4, având următorul conținut:„4. Agenția Servicii Publice va efectua modificările în registrele de stat corespunzătoare, cu privire la majorarea capitalului social al Societății pe acțiuni „MoldFarm”.”;**Se acceptă.** Proiectul a fost completat cu punctul 3, cu următorul conținut:„3. Ministerul Sănătății, Muncii și Protecției Sociale, va prezenta Ministerului Finanțelor documentele justificative pentru majorarea capitalului social al Societății pe acțiuni „MoldFarm”.”; |

**Ministru Stela GRIGORAȘ**